OzLabs/hebrew-wiki-articles huggingface dataset:
דוויין מיטשל

דוויין מיטשל (באנגלית: Dwayne Mitchell; נולד ב-24 באוגוסט 1982 בניו אורלינס, לואיזיאנה) הוא כדורסלן אמריקאי המשחק בעמדת הקלע. גובהו 1.96 מטר.

מיטשל החל את דרכו באוניברסיטת אובורן ולאחר שנה עבר לאוניברסיטת לואיזיאנה בלפאייט ממנה יצא לאחר שנתיים וחתם בראסינג פריז הצרפתית שהייתה קבוצתו הראשונה בקריירת הבוגרים. בראסינג קלע 11.1 נקודות והוריד 4.3 ריבאונדים בממוצע למשחק. את העונה שלאחר מכן הוא פתח בליגת ה-NBDL בקבוצת איווה אנרג'י וב-31 משחקים במדיה קלע 20.3 נקודות, הוריד 6.3 ריבאונדים ומסר 3.1 אסיסטים בממוצע למשחק שתרמו לבחירתו לאולסטאר ה-NBDL. בשלהי העונה עבר לבמברג הגרמנית, אותה עזב לאחר 11 משחקים. בפגרת הקיץ של 2008, הרשים את הלוס אנג'לס לייקרס ואף זכה לחוזה, אך עם פתיחת העונה הועבר לקבוצת הפיתוח של המועדון הלוס אנג'לס די-פנדרס. את העונה סיים עם ממוצעים טובים ביותר של 18.6 נקודות, 7 ריבאונדים, 4.3 אסיסטים ו-2 חטיפות למשחק כבמשחק השיא שלו נגד קולורדו 14' הוא קולע 43 נקודות ומוריד 12 ריבאונדים.

באוגוסט 2009 חתם מיטשל בהפועל חולון מליגת העל הישראלית. אף על פי שהיה אחד השחקנים הבולטים בקבוצה, הוא ששוחרר ממנה באפריל 2010 בשל פציעה וניתוח ארתרוסקופיה שהיה עליו לעבור.

באוקטובר 2010 חזר לישראל וחתם בקבוצת מכבי ראשון לציון. מיטשל הוביל את הקבוצה לפיינל פור, נבחר לחמישיית העונה של ליגת העל ולמלך החטיפות עם 2.6 למשחק.

לקראת עונת חתם בקבוצת עירוני אשקלון.

==קישורים חיצוניים==

* [http://www.basket.co.il/PlayerPage.asp?PlayerNumber=06&TeamId=747&cYear=2010 דף השחקן] באתר מנהלת ליגת העל

==הערות שוליים==

קטגוריה:כדורסלני לוס אנג'לס לייקרס
קטגוריה:כדורסלני הפועל חולון
קטגוריה:כדורסלני מכבי ראשון לציון
קטגוריה:כדורסלני אוניברסיטת אובורן
קטגוריה:כדורסלני ראסינג פריז
קטגוריה:כדורסלני אוניברסיטת לואיזיאנה בלפאייט
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני לוס אנג'לס די-פנדרס
קטגוריה:כדורסלני וסטצ'סטר ניקס
קטגוריה:לואיזיאנה: כדורסלנים
קטגוריה:כדורסלני איווה וולבס
קטגוריה:אמריקאים שנולדו ב-1982
משחק עומס

בתורת המשחקים, משחק עומס (Congestion game) הוא מקרה פרטי של משחק פוטנציאל, ובפרט משחק פוטנציאל מדויק. המושג, המשחק, הוגדר על ידי רוברט ו. רוזנטל והוצג לראשונה במאמרו בשנת 1973.<ref></ref>
<br />במשחק עומס קיימים משאבים עם מחיר שתלוי במספר השחקנים המשתמשים בו כשהמחיר המשולם על ידי כל שחקן הוא סכום המחירים של המשאבים אשר הוא מחזיק.דוגמה למשחק עומס היא תנועה ברשת כבישים - כאשר השחקנים הם הנהגים, המשאבים הם הכבישים, המחיר הוא העומס בכביש והאסטרטגיה היא מסלול הנסיעה וכל נהג נוסף שנוסע בכביש מעלה את המחיר, העומס, (=הזמן) המבוזבז על ידי כל נהג.

== מרכיבים עיקריים ==
משאבים: המשחק כולל משאבים או מתקנים מרובים ששחקנים יכולים לבחור מהם. משאבים אלו יכולים להיות כבישים, נתיבים, ערוצי תקשורת או כל תשתית משותפת אחרת.

עלות שימוש: העלות הכרוכה בשימוש במשאב עולה ככל ששחקנים רבים יותר בוחרים באותו משאב. עלות זו עשויה לייצג זמן נסיעה, עיכוב או כל אי נוחות אחרת הנגרמת עקב עומס.

בחירות אישיות: כל שחקן בוחר באופן עצמאי משאב מהאפשרויות הזמינות על סמך העדפותיו, היעדים או האילוצים שלו.

תוצאה: תוצאת המשחק נקבעת על ידי שילוב המשאבים שנבחר על ידי כל השחקנים. בדרך כלל, שחקנים שואפים למזער את העלויות שלהם או למקסם את היתרונות שלהם.

רווחה חברתית: בעוד ששחקנים מקבלים החלטות על סמך האינטרסים האישיים שלהם, ייתכן שהתוצאה הכוללת לא תהיה אופטימלית מנקודת מבט חברתית בגלל השפעות העומס.

שיווי משקל: במשחק עומס, לעיתים קרובות מחפשים שיווי משקל נאש, שבו לאף שחקן אין תמריץ לסטות באופן חד צדדי מהאסטרטגיה שהוא בחר, בהתחשב בבחירות של השחקנים האחרים. עם זאת, ייתכן ששיווי המשקל המתקבל אינו אופטימלי מבחינה חברתית.

==דוגמה==
הנוסעים רוצים להגיע מהעיר s לעיר t. הכבישים עם פונקציית העומס x הם כבישים רגילים - ככל שיסעו בהם יותר מכוניות הם יהיו יותר עמוסים, לכן זמן הנסיעה יעלה. ואילו הכבישים בעלי פונקציית העומס 1 הם אוטוסטרדות - לא משנה כמה מכוניות ייסעו בהם, העיכוב (שהוא המחיר) יהיה קבוע - זמן הנסיעה.

זהו בדיוק משחק עומס - אם נגדיר את המשאבים בתור הכבישים, פונקציית העומס בתור פונקציית המשאבים והשחקנים בתור הנוסעים בכביש.

==הגדרה פורמלית==
בהינתן קבוצת משאבים <math>E</math>, ואוסף אסטרטגיות של n שחקנים <math>S</math> כאשר פרופיל האסטרטגיות של שחקן <math>i</math> הוא <math>s_{i} \subseteq 2^{E} </math>.<br />לכל משאב <math>e \in E</math> נגדיר פונקציית עלות <math>C_{e} : \mathbb{N} \rightarrow \mathbb{R}</math> לא יורדת. לכן לכל שחקן <math>i</math> מוגדרת גם פונקציית עלות <math>C_{i}(s_{i}) = \sum_{e \in s_{i}} C_{e}(X_{e})</math>

==משחק עומס כמשחק פוטנציאל==
כל משחק עומס הוא משחק פוטנציאל. המסקנה הנגזרת מכך היא שלכל משחק עומס קיים שיווי משקל נאש טהור.ההוכחה לכך די פשוטה ומסתכמת בהגדרת פונקציית הפוטנציאל כך: <math>\phi(s) = \sum_{e \in E}\sum_{j=1}^{x_{e}}C_{e}(j)</math><br />מה שאומר שפונקציית הפוטנציאל של המשחק מוגדרת כ"מחיר הכללי" של המערכת.

==תכונות עיקריות==
*מחיר היציבות של כל משחק עומס הוא לכל היותר 2.
*קיים תמיד לפחות שיווי משקל נאש טהור אחד.

==ראו גם==
*משחקי בניית רשת

==לקריאה נוספת==
*סיכום שיעור של ישי מנצור על [http://www.math.tau.ac.il/~mansour/course_games/scribe/lecture6.pdf משחקי עומס ופוטנציאל].
*סיכום שיעור בקורס נושאים בגבול כלכלה וחישוב (האוניברסיטה העברית) בנושא [https://web.archive.org/web/20120407055553/http://pluto.huji.ac.il/~mfeldman/hujieconcs/lecture2.pdf משחקי עומס ופוטנציאל ]

==הערות שוליים==

קטגוריה:תורת המשחקים
שמעון כהן (כדורגלן)

שמעון (שמעל'ה) כהן (נולד ב-15 באוקטובר 1942) הוא כדורגלן עבר ישראלי ששיחק במספר קבוצות בישראל, בליגה האמריקאית ובנבחרת ישראל.

== קריירה ==
כהן גדל במחלקת הנוער של הפועל תל אביב, ובמדי הקבוצה הבוגרת של המועדון ערך 13 הופעות בליגה הבכירה. בשנת 1961 עבר לקבוצת שמשון תל אביב, ובמדיה שיחק לאורך כמעט עשור, למעט הפסקה אחת - בשנת 1967 עבר כהן לשחק בקבוצת בולטימור בייז שבליגת הכדורגל האמריקאית NASL, יחד עם הבלם דוד פרימו. כהן השתתף ב-15 משחקים בליגה האמריקאית, בהם כבש 4 שערים, וזכה לכבוד מפוקפק בעת שהיה למורחק הראשון בליגת הכדורגל האמריקאית שיצאה לדרך באותה שנה.

ב-1969 שב לישראל והצטרף חזרה לשמשון תל אביב. בשנת 1970 הצטרף להפועל פתח תקווה, במדיה ערך 22 הופעות וכבש 4 שערים, ושנה לאחר מכן עבר לקבוצת בית"ר תל אביב, במדיה סיים את הקריירה בשנת 1976. בסך הכל שיחק בליגה העליונה בישראל 213 משחקים בהם כבש 59 שערים.

כהן נמנה עם סגל נבחרת הנוער של ישראל, ושיחק 11 משחקים בינלאומיים בשורות הנבחרת הבוגרת במחצית הראשונה של שנות ה-60. משחקו הראשון היה מול נבחרת אתיופיה באוקטובר 1962 ומשחקו האחרון היה מול נבחרת רומניה בדצמבר 1966. לזכותו של כהן שער אחד במדי הנבחרת, בניצחון 2–0 על נבחרת יוגוסלביה באוקטובר 1964.

==קישורים חיצוניים==

* [https://www.football.org.il/national-team-list-games-by-player/?player_id=80492&national_team_id=3 עמוד השחקן של שמעון כהן] באתר ההתאחדות לכדורגל בישראל
* [http://www.nasljerseys.com/Players/C/Cohen.Shimon.htm שמעון כהן], אתר ליגת NASL בארצות הברית

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל תל אביב
קטגוריה:כדורגלני שמשון תל אביב
קטגוריה:כדורגלני הפועל פתח תקווה
קטגוריה:כדורגלני בית"ר תל אביב
קטגוריה:תל אביב-יפו: כדורגלנים
קטגוריה:כדורגלנים ישראלים בארצות הברית
קטגוריה:ישראלים שנולדו ב-1942
רוברט קריפן

רוברט לורל "בוב" "קריפ" קריפן (באנגלית: Robert Laurel Crippen; נולד ב-11 בספטמבר 1937) הוא אסטרונאוט לשעבר בתוכנית מעבורות החלל של נאס"א. הוא טס במשימות STS-1, STS-7, STS-41-C ו-STS-41-G.

קריפן נולד בבאומונט שבמדינת טקסס בארצות הברית.

==השכלה==
בוגר במדעים בהנדסת אירוספייס מאוניברסיטת טקסס, 1960.

==שירות צבאי==
בתום לימודיו האקדמיים התקבל לתוכנית קציני התעופה של הצי בפנסקולה שבפלורידה. לאחר קבלת דרגות קצונה, המשיך באימוניו בוויטינג פילד שבפלורידה, ולאחר מכן בצ'ייס פילד שבטקסס, שם קיבל את כנפי הטייס שלו. בין 1962 ל-1964 שירת על נושאת המטוסים USS אינדיפנדנס, כטייס תקיפה בטייסת VA-72. לאחר מכן עבר אל בית הספר לטייסי מחקר אירוספייס בבסיס חיל האוויר אדוארדס, ולאחר סיום הלימודים, נשאר שם כמדריך עד שנבחר ב-1966 לתוכנית המעבדה המאוישת הלווינית של חיל האוויר.

בסך הכל צבר יותר מ-6,500 שעות טיסה, מתוכם 5,500 שעות במטוסי סילון.

==שירות בנאס"א==
ב-1969, עם ביטול תוכנית המעבדה המאוישת, עבר לנאס"א והפך לאסטרונאוט אזרחי. הוא היה בצוות התמיכה של סקיילאב 2, 3 ו-4, וכן במשימת אפולו-סויוז.

טיסתו הראשונה לחלל הייתה במשימה STS-1, הטיסה הראשונה של מעבורת חלל, בה היה טייס, יחד עם ג'ון יאנג כמפקד הטיסה. משימה זו שוגרה ב-12 באפריל 1981 וחזרה יומיים אחר כך, ב-13 באפריל. הוא היה מפקד המשימה ב-STS-7 (18 ביוני עד 24 ביוני 1983), STS-41-C (6 באפריל-13 באפריל 1984), STS-41-G (5 באוקטובר-13 באוקטובר 1984). בסך הכל צבר 565 שעות טיסה בחלל. הוא נבחר גם למפקד משימת המעבורת הראשונה שיועדה לשיגור מבסיס חיל האוויר ונדנברג, שיגור שבוטל בעקבות אסון מעבורת החלל צ'לנג'ר.

בין 1986 ל-1989 היה סגן מנהל לפעולות המעבורת עבור מטה נאס"א במרכז החלל קנדי בפלורידה. במסגרת התפקיד היה אחראי על ההכנות האחרונות של המעבורת, ביצוע המשימה, והחזרת המעבורת לפלורידה לאחר נחיתה בבסיס חיל האוויר אדוארדס בקליפורניה.

בין 1990 ל-1992 היה מנהל פעולות המעבורת במטה נאס"א בוושינגטון. בתפקיד זה פיקח על כל תוכנית המעבורת, כולל ביצועים, תקציבים, לוחות זמנים ותוכן התוכנית.

לאחר מכן מונה למנהל מרכז החלל קנדי, שם היה אחראי על הכנה, שיגור והחזרה של מעבורות החלל. הוא שירת בתפקיד זה עד ינואר 1995.

==לאחר נאס"א==
בתום תפקידו כמנהל מרכז קנדי, עבר אל לוקהיד מרטין, שם היה סגן נשיא למערכות הדמיית אימונים בחטיבת מערכות המידע של החברה. בדצמבר 1996 מונה לנשיא קבוצת ההנעה של תיקול, החברה המייצרת עבור נאס"א את מנועי הדלק המוצק של מעבורת החלל.

==אותות ועיטורים==
* אות השירות יוצא הדופן של נאס"א, 1972
* היכל התהילה של התעופה, 1981
* פרס השירות הראוי לציון של מחלקת ההגנה, 1981
* אות השירות הראוי לציון של נאס"א, 1981
* אות טיסת החלל של נאס"א, 1981, 1983, פעמיים ב-1984
* גביע הזיכרון על שם גודארד, 1982
* צלב התעופה המצוינת של הצי, 1984
* אות המנהיגות הבולטת של נאס"א, 1988

==קישורים חיצוניים==

* 
* 

== הערות שוליים ==

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:חברי היכל התהילה הלאומי לתעופה
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1937
קתדרלת נרבון

מבט על הקתדרלה מ-Gilles Aycelin dungeon
תרשים הקתדרלה: בשחור חלקו של המבנה שבנייתו הושלמה
קתדרת נרבון (בצרפתית: Cathédrale Saint-Just-et-Saint-Pasteur de Narbonne) היא כנסייה קתולית, לשעבר קתדרלה, השוכנת בעיר נרבון בדרום צרפת. הקתדרלה היא מונומנט לאומי צרפתי. הכנסייה תפקדה כקתדרלה וכמושב הבישוף עד לקונקורדאט של 1801 בו מוזגה הדיוקסיה המקומית עם הדיוקסיה של קרקסון (בעוד שהתואר עבר לארכיבישוף של טולוז).

בניית הקתדרלה החלה ב-1272 בסגנון גותי. בניית הקתדרלה מעולם לא הושלמה ורק בית המקהלה ובית הרוחב הושלמו. השלמת הקתדרלה חייבה את הריסת בית העירייה, אך זו התנגדה מפחד מפלישה אנגלית. בית המקהלה גבוה ומתנשא לגובה 39 מטרים. הוא מאוגף בידי שני מגדלים, בגובה 59 מטר כל אחד. בשנת 2000 נחשפו שני לוחות מזבח אחוריים (Reredo) בעלי פיסול עשיר ומגוון. כמו כן, לצידה שוכן קלויסטר המחבר אותה עם ארמון הבישוף.

==קישורים חיצוניים==

* [http://www.sacred-destinations.com/france/narbonne-cathedral.htm קתדרלת נרבון], באתר Sacred-Destinations

נרבון
קטגוריה:לנגדוק-רוסיון
קטגוריה:אוקסיטניה (חבל מנהלי): מבנים
קיסרופאפיזם

קיסרופאפיזם (הלחם מילים של קיסרות ו-papa - פאפא במובן אפיפיורות) הוא מקרה פרטי של תאוקרטיה. משטר בו יש מיזוג בין סמכות הממשל החילוני עם הסמכות הרוחנית של הכנסייה הנוצרית, ברוב המקרים שאליהם מתייחס המושג מתקיים משטר פוליטי בו השלטון החילוני שולט על ההיררכיה הכנסייתית וכך השליט (הקיסר) יכול להתערב גם בקביעת דוגמות ובענייני אמונה. בשאר המקרים מדובר על כך שמוסדות הכנסייה שולטים על המדינה באמצעות הקיסר הנמצא בשליטתם. 

ביישום מלא של קיסרופאפיזם, ראש השלטון המדיני (קיסר) הוא גם ראש ההיררכיה הדתית (אפיפיור) וכך היה גם בתרבויות רבות בהן השליט האזרחי העליון עמד מעל כהן הדת הראשי.

דוגמה ליישום המושג נעשתה בזמן אפיפיורות אביניון, כאשר המלכים הצרפתים שלטו למעשה על הכנסייה, היו מעורבים בבחירת האפיפיור, שסר למרותם ונטלו חלק מרכוש והכנסות הכנסייה.

בשנת 1122 נחתם הסכם וורמס ששם קץ למאבק האינווסטיטורה בין הקיסר והאפיפיור סביב נושא מינוי הבישופים ומאז הוגבלה אפשרותם של מלכי המערב להתערב בבחירת נושאי תפקידים בכירים בכנסייה ומכאן שהוגבלה אפשרותם למנות איש דת שיסור למשמעתם.

==הכנסייה האנגליקנית==
הכנסייה האנגליקנית נוסדה כאשר אנגליה פרשה מהכנסייה הקתולית במאה ה־16. סיבת הפרישה הייתה רצונו של המלך הנרי השמיני הנשוי לקתרין מאראגון שלא יכלה כבר ללדת, להינשא לאן בולין ממנה קיווה לקבל בן יורש. הכנסייה הקתולית התנגדה לגירושים והאפיפיור קלמנס השביעי לא אפשר לו להכריז על נישואיו כבטלים מלכתחילה, ולכן גרם המלך לפרלמנט לחוקק סדרת חוקים שביטלה את כוחו של האפיפיור בכנסיית אנגליה והעמיד את עצמו בראש הכנסייה האנגליקנית. תומאס קרומוול היה אחד התומכים הבולטים בהצעה להפוך את המלך הנרי השמיני לראש הכנסייה האנגליקנית ועזר להעביר את "חוק העליונות" שמיסד מעמד זה בפרלמנט.

==קיסרופאפיזם בכנסייה המזרחית==
הקיסרים של האימפריה הביזנטית, מהמאה ה-5 ועד המאה ה-10, הגנו על הכנסייה והתערבו באדמיניסטרציה שלה. יוסטיניאנוס פרסם צווים דתיים על דעת עצמו או תוך הפעלת סמכותו על הגופים הדתיים על מנת שאלו יפרסמו את הצווים עבורו. כמוהו נהגו גם זנון, בזיליסקוס (Basiliscus), הרקליוס וקונסטנס השני.

אף כי אנשי דת כיוחנן כריסוסטומוס ואתנסיוס התנגדו לבקרת הקיסר על הכנסייה, הבקרה של הקיסר על הכנסייה נהייתה כה הדוקה עד שהחל במאה הרביעית, נטל הקיסר לעצמו את התואר פונטיפקס מקסימוס ומינוי של פטריארך קונסטנטינופול לא היה עובר ללא אישורו.

קיסרופאפיזם היה מקובל גם ברוסיה. כאשר איוואן האיום הכפיף את הכנסייה הרוסית הפרבוסלבית למרותו. בכך העלה את הקיסרופאפיזם לדרגת שליטה גבוהה יותר מאשר הייתה בימי הקיסרים הביזנטיים. לאחר מותו של הפטריארך אדריאנוס ב-1700, הצאר פיוטר ה-I מנע את בחירת מחליפו, וכעבור 20 שנה, ב-1721 קבע שמעתה בראש הכנסייה לא יעמוד אדם אחד אלא "מועצה רוחנית". מועצה זו, שלאחר זמן כונתה "הסינוד הקדוש", הייתה, בתורה, כפופה לצאר ששימש לה "פוסק עליון". בכך, פטר הגביל את כוחה של הכמורה ולמעשה הכפיף אותה למדינה.

קיסרופאפיזם היה מקובל בכנסייה האורתודוקסית של טורקיה עד 1923 ובקפריסין עד 1977 (עד מותו של הארכיבישוף מקאריוס השלישי).

==מחוץ לעולם הנוצרי==
מלכי-צדק מתואר בתנ"ך כבעל שתי הסמכויות יחד, מלך ירושלים וכהן לאל עליון. 

המלכים החשמונאים, החל בשמעון התרסי ועד אלכסנדר ינאי החזיקו בשתי המשרות, גם כהן גדול וגם נשיא היהודים או מלך יהודה (החל באריסטובולוס הראשון)

בתקופה המאוחרת יותר תופעת השלטון הקיסרופאפיסטי לא הייתה מוגבלת לעולם הנוצרי. הח'ליפה היה בעל הסמכות הרוחנית והגשמית על כל המוסלמים.

==ראו גם==
*ביזנטיניזם 

==קישורים חיצוניים==
* 

קטגוריה:נצרות
קטגוריה:יחסי דת ומדינה
וארנה (מחוז)

מחוז (אובלסט) וארנה (בולגרית: Област Варна) הוא אחד מ-28 מחוזות בולגריה. המחוז שוכן בצפון-מזרח בולגריה ובו 12 רשויות מקומיות. עיר הבירה המחוזית היא וארנה.

== היסטוריה ==
באזור החלה התיישבות מאורגנת בסוף התקופה הכלקוליתית, וכבר אז היו בו מעגני שיט, ותושביו עסקו בכריית מתכות. בהמשך, במאה ה-6 לפנה"ס, עבר המקום לחזקת הממלכה התראקית, המקום היווה מרכז צבאי של היוונים. במאה ה-1 לספירה הפך המחוז לפרובינציה רומית ותחת הקיסר דיוקלטיאנוס, העיר דבניה, הפכה לבירת פרובינציית מואסיה. בהמשך נשלט האזור על ידי הביזנטים ובתווך על ידי האימפריה הבולגרית הראשונה והשנייה. החל מאמצע המאה ה-14, החלו פשיטות של טטרים על האזור ובשנת 1389, הוא נכבש על ידי כוחותיו של הסולטאן באיזיט הראשון, שליט האימפריה העות'מאנית. בשנת 1444 נערך ליד העיר וארנה, קרב ורנה, שבו ניצח הסולטאן מוראט השני קואליציה של צבאות, אך במחיר אבדות כבדות. בשנת 1878, לאחר שהצבא העות'מאני הובס במלחמה העות'מאנו-רוסית, הפך האזור לחלק מהנסיכות האוטונומית הבולגרית ואחר כך, לחלק ממדינת הלאום, בולגריה.

==גאוגרפיה==
המחוז גובל בים השחור, משתרע על חלק מדרום דוברוג'ה, ובו החלק המזרחי של רכס הרי הבלקן. מבחינה גאולוגית, קרקע המחוז עשירה בהליט, אבן גיר, סיליקה וחרסית, המשמשים בייצור מלט וזכוכית. הסיליקה מהווה גם מחצב אותו מייצאים. באזור אגם וארנה, ישנם מרבצים עשירים של בוץ מינרלי, המשמשים לתעשיית המרפא והקוסמטיקה ושפע של מעיינות חמים, המושכים אליהם תיירות מרפא. עוד מצויים במחוז מאגרי גז טבעי ומנגן. האקלים במחוז הוא ממוזג עם חורפים לחים וקרים וקייצים חמים ויבשים, להוציא את אזור חוף הים השחור, שם מקביל מזג האוויר לים תיכוני.

== הרכב אוכלוסין==
כ 70% מאוכלוסיית המחוז מתגוררת בעיר וארנה גופא ובסך הכל 81%, מתגוררים ביישובים עירוניים. 85.3% מהאוכלוסייה הם בולגרים, 8.1% טורקים, 3.4% צוענים, 0.6% ארמנים, 0.3% רוסים והשאר בני לאומים רבים, אשר הגיעו בעיקר כתוצאה מהגירת עבודה.
מבחינת האמונה הדתית, 83% הם נוצרים אורתודוקסים, 9.75% מוסלמים והשאר פרוטסטנטים, יהודים, קתולים ובודהיסטים.

==קישורים חיצוניים==

* 

==הערות שוליים==

וארנה
סטיב קפלן

סטיב קפלן (נולד ב-6 בפברואר 1950) הוא כדורסלן עבר ישראלי, אשר שיחק בשנות השבעים והשמונים בנבחרת ישראל בכדורסל ובקבוצת הכדורסל של הפועל רמת גן. גובהו 1.98 מטר.

== קורות חיים ==
=== ארצות הברית ===
קפלן נולד ב-1950 בברוקלין שבניו יורק, להורים יהודים ילידי ברוקלין, ויליאם ורוזלין קפלן. הייתה לו אחות אחת. סיים תואר ראשון בספרות אנגלית באוניברסיטת ראטגרס שבניו ג'רזי. בתקופת לימודיו שיחק בנבחרת האוניברסיטה בליגת המכללות האמריקאית ובעונת המשחקים 1969/1970 סיים במקום הראשון בליגה זו ובכלל ארצות הברית באחוזי הדיוק של קליעותיו בזריקות עונשין - 92.8%. הישג זה היה גם ההישג השני במכללות בכל הזמנים.

ב-1972 עלה לישראל.

=== ישראל ===
עם עלייתו הצטרף קפלן לקבוצת הפועל רמת גן, ששיחקה אז בליגה השנייה - הליגה הארצית, וכבר בעונה הראשונה בשורותיה העלה אותה לליגה הראשונה - הליגה הלאומית בכדורסל.

קפלן, הידוע בכינויו "ראש העיר", שיחק בדרך כלל בעמדת הסמול פורוורד. הוא שיחק בשורות הפועל רמת גן במשך 12 עונות, אולם מעולם לא זכה עם קבוצתו בתואר כלשהו. היה אחד מהקלעים הבולטים (מקום 8) בתולדות הליגה. זכה חמש פעמים בתואר מלך הסלים והיה גם מלך הסלים של הליגה הארצית (עונות 72/3) ואחר כך 5 פעמים ברציפות בליגה הראשונה. ממוצע הקריירה שלו היה כמעט 22 נקודות למשחק. בעונה אחת קלע מעל 31 נקודות למשחק בממוצע. שיאו האישי היה 46 נקודות במשחק אחד. סך הכול קלע 5,913 נקודות במדי הפועל רמת גן.

קפלן שיחק גם במדי הנבחרת הלאומית והיה שותף בזכייתה במדליית הכסף באליפות אירופה בכדורסל 1979. בהופעת הבכורה שלו בנבחרת, ניצחון 94–96 על נבחרת ארגנטינה, קלע 28 נקודות. במשחקי גביע אירופה קלע 603 נקודות וסך הכול קלע 886 נקודות ב-91 הופעות במדי נבחרת ישראל.

בשנים 2004–2009 שימש כמאמן במחלקת הנוער של מכבי תל אביב.

נשוי מאז 1977 לאירית ואב לשני ילדים. בנו הוא הכדורסלן תום קפלן.

==קישורים חיצוניים==

* 

== הערות שוליים ==

קטגוריה:כדורסלנים אמריקאים
קטגוריה:מלך הסלים של ליגת העל בכדורסל
קטגוריה:כדורסלני אוניברסיטת ראטגרס
קטגוריה:כדורסלני נבחרת ישראל
קטגוריה:כדורסלני הפועל רמת גן
קטגוריה:מאמני הפועל רמת גן בכדורסל
קטגוריה:עולים בשנות ה-1970
קטגוריה:מדינת ניו יורק: כדורסלנים
קטגוריה:ישראלים שנולדו ב-1950
Kurzweil Educational Systems

Kurzweil Educational Systems (בתרגום חופשי: קורצוויל מערכות חינוכיות) היא חברה אמריקנית המייצרת ציוד טכנולוגיה מסייעת ממוחשב לנגישות מידע מודפס וממוחשב ללקויי ראייה, ללקויי למידה (דיסלקטים, דיסגרפים ולקויי ריכוז) ולעיוורים. החברה מייצרת גם תוכנות הוראה לציבור זה. הציוד שמייצרת החברה מנסה לתת מענה למגוון סימפטומים של המשתמש בעת שימוש במגוון סביבות ממוחשבות ובעת העזרות במחשב לקריאת דברי דפוס מסוגים רבים (ספרים, עיתונים, בולים, שטרות כסף, תוויות של תרופות וכו'). על כן הציוד יקר יחסית לזה של חברות אחרות המשווקות פריטים שנותנים מענה לסימפטומים בודדים בסביבות בודדות והוא תואם את צורכיהם של בעלי לקות קשה או של מוסדות חינוכיים הצריכים להנגיש את חומר ההוראה שלהם לאנשים בעלי לקויות מגוונות.

החברה נוסדה בשנת 1996 והמטה שלה הוא בבדפורד, שבמסצ'וסטס. הציוד של החברה נפוץ מאוד במשרדי הנגשה של מוסדות חינוך אקדמיים והיא זכתה במספר פרסי מצוינות בתוך התעשייה שלה. מייסד החברה, ריימונד קורצוויל הוא ממציא מוערך שנחשב אחד האחראים על ההתפתחות של הטכנולוגיה המסייעת הממוחשבת בפרט ושל הטכנולוגיה הממוחשבת בכלל. כמו את הסינתיסייזר, ריימונד קורצוויל המציא את מכונת ההקראה הממוחשבת הראשונה, בהשראת חברו סטיבי וונדר, עוד בשנות השבעים. מכונה זו, שדמתה לדגמים הראשונים שמכרה חברת קורצוויל מערכות חינוכיות, הכילה שבבי מחשב אך לא היו לה צג או מקלדת. היא נראתה כמו סורק עם רמקול והיא הקריאה בקול רם ניירות מודפסים שהיא סרקה.

נכון לשנת 2009, החברה מספקת שני מוצרי תוכנה העיקריים: Kurzweil 1000 ו- Kurzweil 1000. Kurzweil 3000 היא חבילה אשר מאפשרת למשתמש לקויי ראייה לקבל גישה אלקטרונית והן לחומר מודפס והן לתוכנות מחשב שונות ולחומר בקובצי מחשב. kurzweil 3000 מכילה את חבילת Kurzweil 1000 ותוכנות המאפשרות למורה להפוך תמלילים לחומר המוצג באופן נוח למטרות הוראה ובחינה עבור תלמידים חסרי לקות ועבור תלמידים מכלל מרחב הלקויות שחברת קורצוויל משרתת.

בשנת 2005, מערכות חינוכיות Kurzweil שנרכשה על ידי טכנולוגיות למידה Cambium.

== קישורים חיצוניים ==
* 

קטגוריה:טכנולוגיה מסייעת
קטגוריה:חברות תוכנה אמריקאיות
קטגוריה:יצרני חומרה אמריקאים
ג'וזפה פאבאלי

ג'וזפה פאבאלי (באיטלקית: Giuseppe Favalli; נולד ב-8 בינואר 1972) הוא כדורגלן עבר איטלקי אשר שיחק בעמדת המגן.

==ביוגרפיה==
פאבאלי החל את הקריירה שלו בקבוצת קרמונזה מהסרייה ב' ב-1987, ופעמיים (1989 ו-1991) העפיל עמה לסרייה א'. ב-1992 עבר ללאציו, ושיחק בה במשך 12 שנים שבמהלכן זכה לקבל את סרט הקפטן וזכה עמה בתארים אחדים. ב-2004 הוא עבר לאינטר מילאנו, עמה זכה פעמיים בגביע האיטלקי ופעם אחת באליפות (2006). באותה שנה החליט לעבור למילאן, ולאחר עונה ראשונה שבה פתח בהרכב פעמיים הוא זכה למקום קבוע בהרכב.

פאבאלי השתתף ב-9 משחקים במדי הנבחרת עד גיל 18, וב-1992 זכה באליפות אירופה עד גיל 21 עם הנבחרת הצעירה. הוא היה בסגל נבחרת איטליה ביורו 2004, והופעתו היחידה שם הייתה לאחר שהחליף את ג'נארו גאטוזו באחד המשחקים.

==תארים==
{|
|-
|
* לאציו
** אליפות הסרייה א': 2000
** קופה איטליה: 1998, 2000, 2004
** הסופר-קאפ האיטלקי: 1998, 2000
** גביע אירופה למחזיקות גביע: 1999
** הסופר-קאפ האירופי: 1999
|
* אינטר
** אליפות הסרייה א': 2006
** קופה איטליה: 2005, 2006
** הסופר-קאפ האיטלקי: 2005
** טרופאו טים: 2005
|
* מילאן
** ליגת האלופות: 2007
** הסופר קאפ האירופי: 2007
** אליפות העולם לקבוצות כדורגל: 2007
** גביע האתגר בדובאי: 2009
|}

==קישורים חיצוניים==

* [http://www.inter.it/aas/squadra/player1?codgioc=G0766&L=en&stagione=2005/06\ דף השחקן] 

קטגוריה:מגני כדורגל איטלקים
קטגוריה:כדורגלני קרמונזה
קטגוריה:כדורגלני לאציו
קטגוריה:כדורגלני אינטר מילאנו
קטגוריה:כדורגלני מילאן
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלנים באולימפיאדת ברצלונה (1992)
קטגוריה:כדורגלני יורו 2004
קטגוריה:איטלקים שנולדו ב-1972
נסיונל

קלוב נסיונל דה פוטבול (ספרדית: Club Nacional de Football) היא קבוצת כדורגל מאורוגוואי, הממוקמת במונטווידאו ונוסדה ב-14 במאי 1899. נסיונל משחקת בליגה האורוגוואית הראשונה. נסיונל זכתה עד עכשיו 3 פעמים בגביע ליברטדורס ו-3 פעמים בגביע הביניבשתי. 
הקבוצה היא למעשה איחוד של קבוצות העבר אורוגוואי אתלטיק ומועדון הכדורגל מונטווידאו. 

המשחק בין נסיונל לבין פניארול נחשב לדרבי החשוב ביותר באורוגוואי כולה. אצטדיונה הביתי הוא אצטדיון גראן פרקה סנטראל, אך משחקים בעלי חשיבות היא מארחת באצטדיון הלאומי "אצטדיון סנטנאריו".

== הישגי שחקנים ==
*הכי הרבה הופעות בקבוצה: אמיליו אלברס (511)
*הכי הרבה שערים בקבוצה: אטיליו גארסיה (465)
*הכי הרבה שנים עם הקבוצה: הקטור סקרונה (21 שנים)
*הכי הרבה דקות ללא ספיגת שער: גוסטבו מונואה (963 דקות)

== שחקנים בולטים ==

==תארים==
*אליפות: 49
**התקופה החובבנית - 11 זכיות
**התקופה המקצוענית - 38 זכיות 
*הגביע הביניבשתי: 3 (שיא משותף)
**(1971, 1980, 1988)
*גביע ליברטדורס: 3
**(1971, 1980, 1988)
*גביע אינטראמריקנה: 2
**(1972, 1989)
*רקופה סודאמריקנה: 1
**(1989)
*גביע אלדאו: 3
** 1916, 1919, 1920
*קופה דה אונור קווסנייר: 4
** 1905, 1915, 1916, 1917
*קופה דה קומפטנסייה שבלייה-בוטל: 2
** 1913, 1915
*קופה דה קונפרטרנידד אסקובר-חרונה: 1
** 1945

==קישורים חיצוניים==

* 

*
קטגוריה:קבוצות כדורגל אורוגוואיות
קטגוריה:קבוצות כדורגל שהוקמו ב-1899
קטגוריה:מונטווידאו: ספורט
קטגוריה:מונטווידאו: מועדוני כדורגל
יונה זרצקי

יונה זרצקי (1928 – 11 בפברואר 1988) היה במאי ומפיק עצמאי, בעל חברה להפקת סרטים.
== חייו ==
נולד בגרודנו שבפולין. למד בימוי והפקה בצרפת ב"אידק" ובמכון לפילמולוגיה באוניברסיטת פריז.

בשנת 1949 עלה לישראל. את דרכו בארץ התחיל כצלם ביחידת ההסרטה של הגדנ"ע. אחר-כך עבד שנים אחדות במכון לפריון העבודה והייצור. התמחותו בנושאי חקלאות ותעשייה הקנתה לו מעמד מיוחד בתחום זה.

בשנת 1968 ביים, והפיק בשיתוף עם מוטי סלונים, את הסרט העלילתי "אסירי החופש". ייחודו של הסרט בכך שמשתתף בו לראשונה בקולנוע הישראלי, בצורה בולטת ומשמעותית, שחקן ערבי (יוסף פרח) והעלילה עוסקת בנושא ערבי. הסיפור סובב סביב שלושה אסירים שיצאו מבית הסוהר לחופשה בת 24 שעות, בהם אסיר ערבי החוזר לכפרו ולמשפחתו. הסרט זכה להדים חיוביים והוצג בפסטיבלים ברחבי העולם: בברלין, אדינבורו, מלבורן, ובפסטיבל סרטים בנושא זכויות האדם בשטרסבורג. כן שודר בתוכנית יוקרה של ה-BBC, "הקולנוע העולמי". הסרט זכה בפרס בפסטיבל פנום פן.
בזכות "אסירי החופש" הפך יונה זרצקי להיות מעין מומחה לנושאים ערביים והוא ביים עשרות סרטי שירות על נושאים ערביים לטלוויזיה.

בין הסרטים הדוקומנטריים שהפיק וביים:
* "המפגש" (על התעשייה הכימית בישראל),
* "שחור על גבי לבן" (על דפוס ופועלי דפוס),
* "המחשב ואנחנו",
* "חקלאי של המאה העשרים",
* "העיקר הבריאות",
* "בלי ידיים",
* "הזמן עושה את שלו".
* "שני צדי האשנב", צילום: יעקב יונילוביץ', 1962
* "דיוקנו של אמן - מרדכי ארדון, 1980.
* "דיוקנו של אמן - משה קסטל, (תסריט ובימוי), 1984.
התמחותו בשטח החקלאי הביאה לו הזמנה מטעם ממשלת תאילנד, שעבורה הפיק שלושה סרטים על נושאי הפיתוח החקלאי.

עסק גם בנושאי אמנות והפיק עבור שירות הסרטים הישראלי סרטים על הציירים ראובן רובין, נחום גוטמן, משה קסטל ומרדכי ארדון.

יונה זרצקי נפטר בישראל מהתקף לב בגיל 60 בשנת 1988.

==לקריאה נוספת==
* נתן ויעקב גרוס, הסרט העברי – פרקים בתולדות הקולנוע והראינוע בישראל, הוצאת המחברים, 1991

==קישורים חיצוניים==

סרטים בבימויו של יונה זרצקי מתוך אתר ארכיון שפילברג
* 
* 
* 
* 
* 
* 
* 
* 

קטגוריה:במאי קולנוע ישראלים
קטגוריה:מפיקים ישראלים
קטגוריה:עולים לאחר קום המדינה: 1948–1950
קטגוריה:ישראלים ילידי פולין
קטגוריה:גרודנו: אישים
קטגוריה:ישראלים שנולדו ב-1928
קטגוריה:ישראלים שנפטרו ב-1988
ספרקלהורס

ספרקלהורס (אנגלית: Sparklehorse) הייתה להקת רוק אלטרנטיבי מצפון קרולינה, ארצות הברית. רוב שירי הלהקה הוקלטו על ידי סולן הלהקה מארק לינקוס, אשר לעיתים שיתף פעולה עם המתופף סקוט מינור.

==היסטוריית הקלטות==
אלבומה הראשון של הלהקה - Vivadixiesubmarinetransmissionplot יצא ב-1995 והיווה הצלחה ממוצעת ברדיו המכללות.

ב-1996, בעת מסע הופעות באירופה ביחד עם רדיוהד, נטל לינקוס מנת יתר של נוגדי דיכאון, אלכוהול, והרואין במלון לונדוני, וכתוצאה מכך התמוטט בפתאומיות, ונותר חסר הכרה כשהוא שעון על רגליו במשך כ-14 שעות. כתוצאה מכך, האשלגן בגופו הצטבר וכשהרימו אותו על מנת לפנותו לבית חולים הוא עבר דום לב שנמשך מספר דקות. לינקוס עבר ניתוח ונותר צמוד לכיסא גלגלים למשך שישה חודשים.
Good Morning Spider יצא ב-1998 והוקלט זמן קצר לאחר המקרה. מבקרים טוענים שהטון העגמומי באלבום נבע ממקרה זה בעוד שלינקוס טען שרוב שירי האלבום נכתבו בכלל לפני המאורע. שיר אחד באלבום, St. Mary, הוקדש לאחיות שטיפלו בו בבית החולים הלונדוני.

ב-2001 יצא האלבום It's a Wonderful Life שכלל אמנים כגון טום וויטס, פי.ג'יי הארווי ודייב פרידמן ממרקורי רייב. בניגוד לאלבומים הקודמים של הלהקה שהוקלטו והופקו על ידי לינקוס עצמו, הוקלט רובו של אלבום זה על ידי דייב פרידמן, לאחר שחברת התקליטים של הלהקה, האחים וורנר, ביקשה ממארק לצרף מפיק חיצוני לאלבום.

אלבומה הרביעי של הלהקה, Dreamt for Light Years in the Belly of a Mountain, יצא רק 5 שנים מאוחר יותר ב-2006 ושיתף מוזיקאים כגון דיינג'ר מאוס וסטיבן דרוזד מהפליימינג ליפס.

ב-2009 ספרקלהורס חברו לדיינג'ר מאוס ודייוויד לינץ' ליצירת הפרויקט Dark Night of the Soul שכלל ספר צילומים של לינץ'.

ב-6 במרץ 2010 שם לינקוס קץ לחייו בירייה.

==דיסקוגרפיה==

* Vivadixiesubmarinetransmissionplot (1995)
* Good Morning Spider (1998)
* It's a Wonderful Life (2001)
* Dreamt for Light Years in the Belly of a Mountain (2006)
* Dark Night of the Soul <small>(עם דיינג'ר מאוס)</small> (2010)
* Bird Machine (2023)

==קישורים חיצוניים==

* 

* [http://www.readthehook.com/98622/mark-linkous-sparkles Mark Linkous sparkles: The life (and short death) of a legend] in "The Hook", 2002
* [https://web.archive.org/web/20090112062455/http://www.leftlion.co.uk/articles.cfm/id/1492 Interview with LeftLion Magazine]

קטגוריה:להקות רוק אמריקאיות
קטגוריה:להקות אינדי אמריקאיות
קטגוריה:אמני קפיטול רקורדס
קטגוריה:להקות שהוקמו בשנת 1995
קתדרלת סגוביה

קתדרלת סגוביה (או בשמה המלא בספרדית Catedral de Santa María de Segovia) היא קתדרלה הניצבת במרכז העיר סגוביה שבספרד.

הקתדרלה היא אחת הדוגמאות האחרונות באירופה לאדריכלות גותית קלאסית, והיא נבנתה בשנים 1525-1577, כאשר במרבית אירופה עברו לבנות בסגנון הרנסאנס. הקתדרלה נבנתה במקום קתדרלה קודמת שניצבה במקום ונהרסה במהלך מלחמת הקהילות של קסטיליה. בזכות גודלה ועיצובה המרשימים, מכונה לעיתים הקתדרלה "גבירת הקתדרלות" (הספרדיות).

אורכה של הספינה הראשית הוא 105 מטרים, רוחבה 50 מטרים והיא כוללת שלושה קמרונות בגובה של 33 מטרים, המדגישים את העיטורים המרשימים ואת חלונות הויטראז'. פנים הקתדרלה מעוצב בסגנון גותי מאוחר, פרט לכיפה שהושלמה בשנת 1630. צריח הקתדרלה מתנשא לגובה של כ-90 מטרים, והוא נבנה בשנת 1614, לאחר שהצריח הקודם עלה באש כתוצאה מפגיעת ברק.

הקתדרלה כוללת מעל עשר קפלות הממוקמות בצדי הקמרונות הצפוני והדרומי, ובהן קפלות לכבודם של אנדראס הקדוש, יעקב הקדוש, ברברה הקדושה, גרגוריוס הראשון וקוסמאס ודמיאנוס הקדושים.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
סגוביה
קטגוריה:ספרד: אתרי מורשת עולמית
קטגוריה:קסטיליה ולאון: מבנים
קטגוריה:סגוביה
רפיק הליט קראיי

רפיק הליט קראיי (בטורקית: Refik Halit Karay; 14 במרץ 1888 – 18 ביולי 1965) היה סופר טורקי.

==ביוגרפיה==
רפיק הליט קראיי היה בנו של פקיד האוצר מהמד אלי ביי, נצר למשפחת קראקייש (Karakayış), אשר היגרה לאיסטנבול ממודורנו 
(Mudurnu) שבמחוז בולו (Bolu). למד בתיכון גלאטסראיי שבבייאולו, ממוסדות החינוך הוותיקים של העיר, ובפקולטה למשפטים באוניברסיטת איסטנבול. עבד כפקיד במשרד האוצר. לאחר ההכרזה על עידן החוקה השנייה החל לעסוק בכתיבה עיתונאית; בין היתר שימש כמתרגם וככתב בעיתון Tercüman-ı Hakikat ("מתרגם האמת"). עקב דברים שכתב נאלץ לגלות מאיסטנבול: תחילה לסינופ, ואחר כך לצ'ורום (Çorum), לאנקרה ולבילג'יק (Bilecik). עם שובו לאיסטנבול שימש זמן מה כמורה לטורקית, וכן עבד במשרד הראשי של רשות הדואר, הטלגרפיה והטלפוניה (Posta, Telgraf, Telefon İşletmesi). בתוך כך הצטרף למפלגת החירות וההבנה (Hürriyet ve İtilaf Fırkası), ובשל דברי ביקורת שהשמיע נגד מלחמת העצמאות הוכנס לרשימת המאה וחמישים באשמת בגידה במולדת, ונאלץ לעזוב את ארצו ולחיות כגולה בביירות ובחלב.

במכתבים ושירים שכתב לאטאטורק מילא רפיק הליט קראיי תפקיד מרכזי בהחלטת הממשל להעניק חנינה לאנשי רשימת המאה וחמישים. עם חזרתו למולדתו הוא שב לפרסם את כתב העת ההומוריסטי Aydede ("סבא ירח"), שיצא לאור עוד קודם לכן. לראשונה עשה לו שם בספרות הטורקית עם יצירותיו הספרותיות על אנטוליה, אך הוא קנה את עולמו גם בזכות חיבוריו הסטיריים וההומוריסטיים. ביצירותיו, המתבססות על רשמיו והתנסויותיו, נקט לשון תיאורית והרבה להשתמש בדימויים, ובאמצעות לשונו הבהירה והקולחת, וכן טכניקת הכתיבה רבת-העצמה שלו קנה לו מקום של כבוד בקרב סופרי הרומנים של המאה ה-20. רפיק הליט, אשר הפליא להשתמש בשפה הטורקית, העניק יצירות מוצלחות רבות לספרות בשפה זו, ונמנה עם טובי המספרים בה.

==יצירתו==
===רומנים===
*İstanbul İçyüzü ("בתוככי איסטנבול") (1920) 
*Yezidin Kızı ("בת הנבל") (1939)
*Çete ("הכנופיה") (1940)
*Sürgün ("גלות") (1941)
*Anahtar ("המפתח") (1949)
*Bu Bizim Hayatımız ("אלה חיינו") (1950)
*Nilgün ("נילגון") (1952 - 1950)
*Yeraltında Dünya Var ("יש עולם מתחת לאדמה") (1953)
*Dişi Örümcek ("העכבישה") (1953)
*Bugünün Saraylısı ("נערת ההרמון של היום") (1954)
*İkibin Yılın Sevgisi ("אהבה בת אלפיים") (1954)
*İki Cisimli Kadın ("האישה כפולת הגוף") (1955)
*Kadınlar Tekkesi ("מסדר הנשים") (1956)
*Karlı Dağdaki Ateş ("האש על ההר המושלג") (1956)
*Dört Yapraklı Yonca ("התלתן המרובע") (1957)
*Sonuncu Kadeh ("הגביע האחרון") (1965)
*Yerini Seven Fidan ("השתיל הנקלט היטב") (1977)
*Ekmek Elden Su Gölden ("חיים על חשבון אחרים") (1980)
*Ayın On Dördü ("ירח מלא") (1980)
*Yüzen Bahçe ("הגן הצף") (1981)
*Eskici ("הסנדלר") (1983)

===סיפורים קצרים===
*Memleket Hikayeleri ("סיפורים ממחוזות הילדות") (1919)
*Gurbet Hikayeleri ("סיפורי גלות") (1940)

===מחזות===
*Kanije Müdafaası ("ההגנה על טירת קניז'ה") (1909)
*Deli ("המשוגע") (1939)

===הומור סאטירי===
*Sakın Aldanma İnanma Kanma ("אל תאמין ושלא ישטו בך") (1915)
*Kirpinin Dedikleri ("דברי הקיפוד") (1916)
*Ago Paşa'nın Hatırası ("זכרונותיו של אגו פאשה") (1918)
*Guguklu Saat ("שעון הקוקייה") (1922)
*Bir Avuç Saçma ("חופן הבלים") (1940)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ספרות טורקית
קטגוריה:סופרים טורקים
קטגוריה:ילידי 1888
קטגוריה:נפטרים ב-1965
מכבי כרמיאל (כדורסל)

סמל הקבוצה בעבר
מכבי כרמיאל היא קבוצת כדורסל ישראלית מהעיר כרמיאל, המתמודדת בליגה הארצית ומארחת באולם הורוביץ.

==היסטוריה==
בסיום עונת 1993/94, העפילה הקבוצה לליגה הלאומית ושיחקה בה עד עונת 1999/2000, בה העפילה לליגת העל.

הקדנציה בליגת העל נמשכה עונה אחת בלבד (2000/01), שבסיומה (עם מאזן של ניצחון אחד מול 27 הפסדים) מצאה את עצמה חוזרת לליגה הלאומית ולאחר עונה אחת, נשרה עד לליגה הארצית.

בסיום עונת 2009/10 ירדה הקבוצה לליגה א'. בחודש אוגוסט 2012 הוקפצה הקבוצה בחזרה לליגה הארצית בעקבות בקשתה של קבוצת הפועל מגידו לרדת לליגה א'. שנה לאחר מכן נשרה הקבוצה חזרה לליגה א' לאחר שהקבוצה סיימה את העונה בליגה הארצית במקום ה-10 ונוצחה בסיכום שני המפגשים בידי הפועל רמת גן מליגה א (על חודה של נקודה אחת בלבד) שהעפילה במקומה לליגה הארצית.

בסיום עונת 2016-17 חזרה הקבוצה לליגה הארצית 4 שנים אחרי שירדה לליגה א לאחר שהקבוצה זכתה באליפות ליגה א צפון

בסיום עונת 2017-18 סיימה הקבוצה במקום האחרון בליגה ארצית צפון אך עקב הישארות הפועל חיפה בליגה הלאומית, התפרקות הפועל ג'ת וויתור של הקבוצות עירוני קריית אונו והפועל קריית טבעון על מקום בליגה, נשארה הקבוצה בליגה הארצית.

בסיום עונת 2018/19 ירדה הקבוצה לליגה א'

בסיום עונת 2019/20 העפילה הקבוצה לליגה הארצית.
הקבוצה מפעילה מחלקת נוער של כ-10 קבוצות גיל.

לקראת עונת 2021/2022 הוחתם המאמן זיו תבור בקבוצה. באותה עונה שימש תבור גם כשחקן פעיל. הסגל מנה בין היתר את רון קופר (רכז, 1.78) שהגיע מגלבוע/גליל, עמית כהן (סנטר, 2.02) שהגיע לאחר ששיחק שנתיים בהפועל חיפה, צחי יתאח שהגיע מהפועל מעלות, עדי רייפר (פורוורד, 1.92) ששיחק בעונה שעברה תחת תבור בחדרה, מרק איברהים (גארד, 1.90), תומר שטרן, מעוז חרמון, נדב שוורץ, בן ברייטמן, עמית קמרי (גארד, 1.92), שחר הילל ודניאל ארד (פורוורד, 1.97).

===שחקני עבר בולטים===

===מאמנים בעבר===
* שי ברוך
* מארק בריסקר
* עומר טל
* איתן שוחט
* רונן בר-און
* יריב ורשיצקי
* רוני אלטמן
* שי מינסטר
* נתן ממן
* דוד לוי
* זיו תבור
== הערות שוליים ==

כרמיאל
כרמיאל
קטגוריה:כרמיאל: ספורט
משפחת סטרוגנוב

סמל משפחתי
ארמון המשפחה בנבסקי פרוספקט בסנקט פטרבורג]]
משפחת סטרוגנוב (ברוסית: Строгановы) הייתה משפחת אנשי מסחר, תעשייה וממשל רוסית שפעלה מהמאה ה-16 עד המאה ה-20. מוצא המשפחה בחקלאים מאזור צפון רוסיה.

בהתאם למסורת המשפחה, מוצאה מספירידון איש נובגורוד. בשנת 1515 הקימה המשפחה עסק בתחום תעשיית המלח. בשנת 1558 נתן איוואן הרביעי לראש המשפחה שטחים גדולים באזור נהרות קאמה וצ'וסובאיה. בשנת 1581 הזמינו אנשי סטרוגנוב את ירמק לשמירה על תחנות המסחר ובהמשך מימנו את הפשיטה שלו לתחום חאנות סיביר. במהלך המאה ה-16 והמאה ה-17 תמכה המשפחה באופן פעיל בצארים הרוסים, בתמורה להטבות משמעותיות. במאה ה-18 הקימה המשפחה מספר מפעלים בתחום המתכות באזור הרי אורל. בשנת 1722 קיבלו שלושה מבני המשפחה תואר ברון מפיוטר הגדול. בתקופה זו התחילה המשפחה להשתתף באופן פעיל בממשל והתקדמה לתפקידי מפתח.

הנציג האחרון של המשפחה נפטר בשנת 1923 בניס.

==ראו גם==
* ביף סטרוגנוף

==קישורים חיצוניים==

* 

קטגוריה:בתי אצולה רוסיים
מרקו בוריילו

מרקו בוריילו (באיטלקית: Marco Borriello; נולד ב-18 ביוני 1982) הוא כדורגלן עבר איטלקי ששיחק בעמדת החלוץ. לזכותו של בוריילו 7 הופעות במדי נבחרת איטליה.

==קריירת המועדונים==

ב-2002 הוא עבר למילאן לאחר ששיחק בטרייסטינה ובטרוויזו. לאחר שנתיים, שבהן הוא לא הצליח לכבוש אף שער, בהנהלת מילאן החליטו להשאיל אותו לרג'ינה. אחרי שסיים את תקופת השאלתו, חזר למילאן, אך שוב הוחלט להשאילו- הפעם לסמפדוריה. בוריילו, שסיים גם את תקופת ההשאלה לסמפדוריה הושאל שוב, הפעם לקבוצה הקודמת שלו, טרוויזו. בקיץ 2006, הוחלט להשאיר את החלוץ האיטלקי, בעקבות עזיבתו של אנדריי שבצ'נקו. 

ב-21 בדצמבר 2006 התבצעה בדיקת סמים שגרתית, שבה נמצאו בגופו חומרים אסורים, והשחקן הורחק מיידית מהמגרשים. הסיפור התברר רק לאחר מכן כאשר ארוסתו, סיפרה שהדביקה אותו במחלה ונתנה לו להשתמש במשחה שהכילה את החומרים האסורים כדי להקל על הכאב.

ב-2007 עבר בוריילו לגנואה, שם הפך לסיפור הצלחה. השער הראשון שלו בקבוצה, היה השער הראשון שלה בעונת . שבועיים לאחר מכן בוריילו כבש שלושער מול אודינזה. החלוץ סיים את העונה במקום השלישי בטבלת המבקיעים, מיד אחרי אלסנדרו דל פיירו ודויד טרזגה. 

ב-2008 הוחתם שוב במילאן עד 2013, ושכר של 3.2 מיליון אירו לעונה. בסוף ינואר 2014 הושאל לווסטהאם יונייטד לשארית העונה. 
ב-2 בפברואר 2015 חתם בגנואה. בקיץ 2015 חתם בעולה החדשה לסרייה א' קארפי. ב-29 בינואר 2016 חתם באטאלנטה. ב-4 באוגוסט 2016 חתם בקליארי. ב-17 באוגוסט 2017 חתם בספאל.

==נבחרת לאומית==
בוריילו זומן בפעם הראשונה למשחק של איטליה נגד פורטוגל, שהתקיים ב -6 בפברואר 2008. הוא החליף את לוקה טוני בעשרים דקות האחרונות. הוא שיחק בעוד שני משחקי ידידות, ובשניהם החליף את טוני. בוריילו הצטרף לנבחרתו במשחקי היורו 2008, אבל לא שיחק.

==חיים אישיים==
מרקו בוריילו גדל בנאפולי. הוא התייתם מאביו עוד בהיותו בן 15 וגדל יחד עם אחיו פאביו ואמו מרגריטה. הוא היה מאורס לדוגמנית הארגנטינאית בלין רודריגז.

==תארים==
*מילאן
**אליפות הסרייה א':2004
**הסופר קאפ האירופי:2003
**ליגת האלופות:2007
*יובנטוס
** אליפות איטליה: 2011/2012

== קישורים חיצוניים ==

קטגוריה:חלוצי כדורגל איטלקים
קטגוריה:כדורגלני טריאסטינה
קטגוריה:כדורגלני מילאן
קטגוריה:כדורגלני אמפולי
קטגוריה:כדורגלני רג'ינה קלצ'ו
קטגוריה:כדורגלני סמפדוריה
קטגוריה:כדורגלני טרוויזו
קטגוריה:כדורגלני גנואה
קטגוריה:כדורגלני רומא
קטגוריה:כדורגלני יובנטוס
קטגוריה:כדורגלני וסטהאם יונייטד
קטגוריה:כדורגלני קארפי
קטגוריה:כדורגלני אטאלנטה
קטגוריה:כדורגלני קליארי
קטגוריה:כדורגלני ספאל
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלנים שהורשעו באימרוץ
קטגוריה:נאפולי: כדורגלנים
קטגוריה:כדורגלני יורו 2008
קטגוריה:איטלקים שנולדו ב-1982
האגודה האמריקאית לצפרות

האגודה האמריקאית לצפרות (ABA) הוא ארגון ללא כוונת רווח המיועד לאנשים המעוניינים לצפות בציפורים בצורה מאורגנת. החברות באגודה פתוחה לכל, אך בפועל רוב חברי האגודה, הם חוקרים, המתמחים בזיהוי מיני ציפורים נדירות, המפרסמים, את ממצאיהם באמצעות האגודה.

בשנים האחרונות החלה האגודה לעסוק גם בשימור.

האגודה תומכת בצפרות תחרותית, בכך שהיא מעודדת את חבריה, להציג את מספר המינים שהם צפו בהם במהלך חייהם, במשך שנה אחת וביום אחד. האגודה מפרסמת את התוצאות בטבלאות על פי האזורים השונים.

== מפרסומי האגודה ==
* Birding - דו-ירחון.
* North American Birds - כתב עת עונתי המציג עדויות של צפרים, על חיי ציפורים בצפון אמריקה.
* Winging It - ידיעון דו-חודשי בענייני צפרות.
* A Bird's-Eye View - ידיעון בענייני צפרות, המיועד לבני נוער.

ABA ניסחה את "קוד האתיקה של הצפרות" להגנה על ציפורים, על הסביבה ועל שטחים פרטיים ובעליהם, מלהיטות יתר של צפרים. בהתאם לקוד זה מציעה האגודה תוכניות חונכות לצפרים, המיועדות לצעירים ומבוגרים כאחד.

כדי לממן את פעולותיה ההתנדבותיות, הקימה האגודה חברת בת בשם ABA Sales, ובאמצעותה היא מוכרת לציבור ציוד צפרות כגון ספרי הדרכה, משקפות ועוד.

==קישורים חיצוניים==
* 

* [http://www.aba.org/abasales/ אתר חברת הבת], ABA Sales

קטגוריה:ארצות הברית: ארגונים
קטגוריה:סיירות
קטגוריה:צפרות
רוי היינס

רוי היינס (באנגלית: Roy Haynes; נולד ב-13 במרץ 1925) הוא אחד ממתופפי הג'אז המוקלטים ביותר בהיסטוריה. במהלך הקריירה שלו, שנפרסה על יותר משישה עשורים, הוא ניגן במגוון רחב של סגנונות, בין סווינג, ביבופ, הארד בופ ועד אוונגרד. יש לו צליל מאוד אקספרסיבי, ולרוב עדין ודינמי.

היינס פרץ לתודעה הציבורית כמתופף של נגן הסקסופון לסטר יאנג ב-1945. בסוף אותו העשור ובראשית שנות החמישים הוא תופף בחמישייה של צ'ארלי פארקר, במקביל ניגן בהרכבו של הפסנתרן באד פאוול, של הסקסופוניסט סטן גץ וכן של הסקסופוניסט ורדל גריי. אחר כך עבר לנגן עם כמה מפורצי הדרך של הג'אז החופשי, ביניהם הסקסופוניסטים ג'ון קולטריין ואריק דולפי והפסנתרנים צ'יק קוריאה ואנדרו היל.

היינס ניגן עם רוב המוזיקאים הגדולים של הג'אז בתקופתו. בין היתר ניתן למנות את מיילס דייוויס, דיזי גילספי, ת'לוניוס מונק, ג'רי מאליגן, סאני רולינס, ארט פפר ופט מתיני.

כמו כן היינס מוביל הרכבים כבר עשרות שנים. הוא הקליט אלבומים רבים כמוביל, והופיע ברחבי העולם. בשנת 2009 ביקר בישראל.

==קישורים חיצוניים==

* 

קטגוריה:בוסטון: אישים
קטגוריה:מנצחים אמריקאים
קטגוריה:נגני ג'אז: מתופפים
קטגוריה:נגני בי בופ
קטגוריה:מתופפים אמריקאים
קטגוריה:מלחינים אמריקאים
קטגוריה:אמריקאים שנולדו ב-1925
אהמט דבוטאולו

אַהמֶט דָבוּטאוֹלוּ (; נולד ב-26 בפברואר 1959, בקוניה, טורקיה) הוא פרופסור למדעי המדינה אשר כיהן כראש ממשלת טורקיה בין אוגוסט 2014 למאי 2016. ב-5 במאי 2016 הודיע על התפטרותו מראשות הממשלה, על רקע עימותים עם הנשיא רג'פ טאיפ ארדואן. לפני מינויו לראשות הממשלה כיהן כשר החוץ של טורקיה (מאז 1 במאי 2009 עד אוגוסט 2014) וכיועץ ראשי לראש ממשלת טורקיה ארדואן.

==ביוגרפיה==
דבוטאולו סיים את בית הספר התיכון הבינלאומי "איסטנבול ארקק ליססי" (İstanbul Erkek Lisesi) והוסמך בכלכלה ובמדעי המדינה מטעם אוניברסיטת הבוספורוס (Boğaziçi Üniversitesi) שבאיסטנבול. יש לו תואר שני במינהל ציבורי ודוקטורט במדעי המדינה ויחסים בינלאומיים, גם הם מאוניברסיטה זו. בין השנים 1993–1999 הוא עבד באוניברסיטת מרמרה שבאיסטנבול והיה בה לפרופסור מרצה בשנת 1999. בנוסף, כיהן גם כראש המחלקה ליחסים בינלאומיים באוניברסיטת בייקנט שבאיסטנבול.

הוא זכה לתואר "שגריר", בהחלטה משותפת של נשיא טורקיה אהמט נג'דט סזר וראש ממשלתה עבדוללה גול, ב-17 בינואר 2003. הוא היה אחד השחקנים המובילים מטעם ממשלת טורקיה ב"דיפלומטיית הדילוגים" במהלך מבצע עופרת יצוקה בשנת 2008.

באוגוסט 2014 מפלגת השלטון בטורקיה, מפלגת הצדק והפיתוח (AKP), הודיעה על תמיכתה בשר החוץ דבוטאולו כמועמד המפלגה לראשות הממשלה תחת הנשיא ארדואן, ובסופו של דבר הוא מונה לראש הממשלה הראשון תחת נשיאותו של ארדואן.

בינואר 2015 האשים דבוטאולו את ישראל ואת ראש ממשלתה, בנימין נתניהו, בטרור בהתייחסו להשתלטות על המרמרה, בפשעים נגד האנושות במהלך צוק איתן, ובתוקפנות באל-אקצה. הוא הוסיף כי פתרון הבעיה הפלסטינית הכרחי לשם השכנת שלום במזרח התיכון ומיגור הכוחות הקיצוניים.

הוא דובר טורקית, אנגלית, גרמנית, ערבית ומלאית.

==פרסומיו==
<div style="direction: ltr;">
* Alternative Paradigms: The Impact of Islamic ve Western Weltanschauungs on Political Theory. University Press of America, 1993
* Civilizational Transformation and the Muslim World. K.L., Quill, 1994
* Tarih idraki oluşumunda metodolojinin rolü: Medeniyetlerarası etkileşim açısından dünya tarihi ve Osmanlı. Divan Dergisi, 1999/2
* Rewriting of Muslim Politics in the 20th Century: A Retrospective. Border Crossings (ed. Fred Dallmayr, Lexington, 2000, 91-112)
* Stratejik derinlik: Türkiye'nin uluslararası konumu. Küre Yayınları, 2001
* Küresel Bunalım. Küre, 2002
*Osmanlı Medeniyeti: Siyaset İktisat Sanat. Klasik, 2005
</div>

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שרי החוץ של טורקיה
קטגוריה:ראשי ממשלת טורקיה
קטגוריה:חברי האספה הלאומית הגדולה של טורקיה
קטגוריה:שגרירי טורקיה
קטגוריה:טורקים שהופיעו ברשימת טיים 100
קטגוריה:בוגרי אוניברסיטאות ומכללות בטורקיה
קטגוריה:סגל אוניברסיטאות ומכללות
קטגוריה:טורקים שנולדו ב-1959
אנטיתרומבין

אנטיתרומבין הוא מולקולה חלבונית קטנה אשר מעכבת את פעילותם של מספר אנזימים במערכת קרישת הדם. אנטיתרומבין הוא גליקופרוטאין המיוצר בכבד ומורכב מ-432 חומצות אמינו. יש בו שלושה קשרים דיסולפידיים וארבעה אתרי גליקוזילציה אפשריים. α-אנטיתרומבין היא הצורה הנפוצה של אנטיתרומבין בפלזמת הדם, ובו כל אחד מאתרי הגליקוזילציה מאוכלס על ידי אוליגו-סוכר. β-אנטיתרומבין, שהיא צורתו השנייה של האנטיתרומבין, יש אתר גליקוזילציה שאינו מאוכלס.

בשל תכונותיו כנוגד קרישה, אנטיתרומבין משמש לעיתים כתרופה במצבים של פקקת. ניתן להפיקו מחלב עזים שעברו הנדסה גנטית, כדוגמת התרופה ATryn.

זמן מחצית החיים של האנטיתרומבין בפלזמת הדם הוא כ-3 ימים. הריכוז הנורמלי של אנטיתרומבין בפלזמת הדם באדם הוא גבוה ועומד על כ-0.12 מ"ג למ"ל, שהוא שקול לריכוז מולרי של 2.3μM. אנטיתרומבין בודד מפלזמה של מספר רב של מינים נוסף לאדם. על סמך ריצוף החלבון וריצוף cDNA, נמצא כי אנטיתרומבינים של פרות, כבשים, ארנבות ועכברים כולם בעלי אורך זהה של 433 חומצות אמינו, ומורכבים מחומצת אמינו אחת יותר מאשר אנטיתרומבין III אנושי. חומצת האמינו הנוספת היא ככל הנראה חומצת האמינו במקום ה-6. אנטיתרומבינים של פרות, כבשים, ארנבות, עכברים ובני אדם הם בעלי רצף דומה עד כדי 84%-89%. שלושת הקשרים הדיסולפידיים במולקולה נוצרים משש מחומצות האמינו: Cys8-Cys128, Cys21-Cys95 ו-Cys248-Cys430. בשיירים 96, 135, 155 ו-192, שבהם נמצאת חומצת האמינו אספרגין, יש אתרי N-גליקוזילציה פוטנציאליים. בצורה הנפוצה של אנטיתרומבין אנושי, α-אנטיתרומבין, כל האתרים האלו מאוכלסים על ידי אוליגו-סוכר הקשור קוולנטית, ולכן משקלה המולקולרי של צורה זו הוא 58,200. בצורה הפחות נפוצה של אנטיתרומבין (כ-10%), β-אנטירומבין, אתר הגליקוזילציה הפוטנציאלי באספרגין 135 לא מאוכלס.

מבנה השלישוני של מונומר אנטיתרומבין, על פי קובץ מ-Protein Data Bank [http://www.pdb.org/pdb/explore/explore.do?structureId=2ANT 2ANT]. במבנה זה רק Asn 155 עבר גליקוזילציה על ידי הוספת הוספת שייר יחיד של N-אצטילגלוקוזאמין.|]]

באמצעות תאים שהודבקו בנגיף Baculovirus וקווי תאים של יונקים שגודלו בתרביות תאים הופקו אנטיתרומבינים רקומביננטים עם תכונות דומות לאלו של אנטיתרומבין אנושי רגיל. אנטיתרומבינים אלו הם בעלי תבניות גליקוזילציה שונות משל אנטיטרומבין רגיל, ומשמשים במחקר מבנה האנטיתרומבין.

==הערות שוליים==
<div style="direction:ltr;">

</div>

קטגוריה:חלבונים
קטגוריה:מערכת הדם
פילפלה

מלטה]]
פילפלה (מלטית Filfla) הוא אי קטן וצחיח, השוכן כחמישה קילומטרים מדרום לאי מלטה. שטחו של פילפלה הוא ששים דונם בלבד והוא אינו מיושב. סמוך ממערב לו שוכן איון קטן וסלעי המכונה פילפולטה (Filfoletta). האי עשוי מצוקי אבן גיר תלולים המתנשאים לגובה של 60 מטרים מעל פני הים ומסתיימים במשטח שטוח. האי משמש בית גידול בעיקר לשלושה מינים של עופות ימיים, וכן מצויים בו שני מינים אנדמיים - האחד של לטאה (Podarcis filfolensis) והאחר של חילזון (Lampedusa imitatrix gattoi).

שמם של שני האיים בא ככל הנראה מהמילה "פלפל" בערבית. בעבר שכנה באי קפלה שהוקמה בשנת 1352 בתוך מערה, אך היא חרבה ברעידת אדמה ב-1856, ובמהלכה קרס גם חלק מהאי אל הים. עד שנת 1970 שימש האי כמטרת אימונים לחיל האוויר ולחיל הים של בריטניה, אך אז הפך לשמורת טבע. ב-1987 נאסר הדיג בטווח של מיל ימי אחד מחופי פילפלה, אך הסיבה העיקרית לכך היא חשש למיקוש ימי. האיסור בוטל בשנת 1990. ב-1988 נחקק חוק שנועד להבטיח את הגנתו של האי (Filfla Natural Reserve Act), והגביל את הגישה אליו למטרות מחקר וחינוך, וזאת באישור מיוחד.

==קישורים חיצוניים==

* [http://www.commonlii.org/mt/legis/consol_act/fnra219.pdf Filfla Natural Reserve Act ]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:איי מלטה
איי סנט פול

פסלו של פאולוס הקדוש על האי המערבי מבין השניים
איי סנט פול (מלטית Il-Gżejjer ta' San Pawl; אנגלית St Paul's Islands) הם שני איים קטנים וחשופים, השוכנים סמוך למוצאו של מפרץ סנט פול שבצפון-מערב האי מלטה. שטחם של האיים הוא 0.1 קמ"ר והם מרוחקים מרחק 100 מטרים בלבד מחופי האי מלטה. שני האיים אינם נושבים מאז שהחקלאי האחרון שהתגורר בהם עזב את המקום במאה ה-20.

בשנת 59 שלח פסטוס, הנציב הרומי של יהודה, את פאולוס הקדוש מקיסריה לרומא כדי לעמוד למשפט בפני הקיסר נירון. תחת שמירה נשלחו פאולוס, לוקאס המבשר ואחרים לרומא, אך ספינתם נטרפה ליד "מליטי", היא מלטה:

המקום בו נטרפה הספינה מזוהה לפי המסורת עם איי סנט פול, אם כי הדבר נתון במחלוקת עובדתית. בשנת 1845 הוקם על האי המערבי והגדול בין השניים פסל של הקדוש, הנישא לגובה של 12 מטרים; ומדי שנה, ביום חגם של פאולוס ופטרוס הקדושים, החל ב-29 ביוני, נערכת למרגלותיו מיסה.

==קישורים חיצוניים==

* [https://web.archive.org/web/20100612082913/http://maltavista.net/en/list/topic/142.html תמונות של איי סנט פול]

קטגוריה:איי מלטה
קטגוריה:מלטה: דת
אביגדור מוסקוביץ'

אביגדור מוסקוביץ (נולד ב-4 בפברואר 1953) הוא כדורסלן עבר ישראלי. גובהו 1.81 מטרים. הוא שיחק בתפקיד הרכז.

== ביוגרפיה ==
מוסקוביץ' שגדל בקיבוץ גבעת ברנר, היה רכז מהיר מאוד שאוהב את המגרש הפתוח. עם קליעה מצוינת מכל הטווחים. את מרבית הקריירה שלו עשה בקבוצת הפועל גבעת ברנר, שבה החל לשחק בעונת 1968/69.

בעונת 1976/77 עבר לשחק בהפועל תל אביב לעונה אחת, בה הגיע לגמר גביע המדינה, והפסיד למכבי תל אביב 78-77. לאחר מכן חזר להפועל גבעת ברנר, איתה ירד לליגה השנייה.

את ימיו הגדולים ביותר ידע בהפועל רמת גן, בה שיחק במשך שמונה שנים, הגיע עמה לחמישה גמרי גביע, וסיים איתה מספר דומה של פעמים במקום השני.

זכה עם נבחרת ישראל במדליית זהב במשחקי אסיה 1974 בטהראן, ובמדליית כסף באליפות אירופה בכדורסל 1979 בטורינו.

זכה למשחק פרידה בקיבוצו במשחק בין הפועל תל אביב למכבי ראשון לציון בתחילת שנות התשעים. למוסקוביץ' 419 נקודות ב-131 הופעות במדי הנבחרת, ו-4,511 נקודות בליגה הראשונה.

אחיו הוא רוני מוסקוביץ', שוער כדורגל בעבר, ששיחק בליגה העליונה במדי הפועל באר שבע וזכה בשתי אליפויות בשנות ה-70.

== קישורים חיצוניים ==

*[https://gbstories.org/gbs__www/static/aurelia/index.html#/member-details/938/*?keywords= אביגדור מוסקוביץ'], אתר קיבוץ גבעת ברנר

קטגוריה:כדורסלני נבחרת ישראל
קטגוריה:כדורסלני הפועל תל אביב
קטגוריה:כדורסלני הפועל רמת גן
קטגוריה:כדורסלני בית"ר תל אביב
קטגוריה:גבעת ברנר: אישים
קטגוריה:בוגרי תיכון אזורי ע"ש ברנר בגבעת ברנר
קטגוריה:ישראלים שנולדו ב-1953
קבוצת יסודות 11

קבוצת יסודות 11 היא הקבוצה של היסודות הכימיים בטבלה המחזורית שהם: נחושת (Cu), כסף (Ag), זהב (Au) ורנטגניום (Rg). אלו מתכות בעלות עמידות גבוהה לחימצון וקורוזיה, ומוליכות חשמלית גבוהה, ושייכות לקבוצת מתכות המעבר. מלבד רנטגניום (שהוא יסוד טרנס-אורני), המתכות נמצאות בטבע בצורתן המתכתית, מוכרות ונמצאות בשימוש מימי קדם.

<gallery>
קובץ:Cu-Scheibe.JPG|נחושת
קובץ:Silver_crystal.jpg|גבישי כסף
קובץ:Gold-crystals.jpg|גבישי זהב
</gallery>

== ראו גם ==

* קבוצה (כימיה)

==קישורים חיצוניים==

קטגוריה:מתכות
קטגוריה:קבוצת יסודות
רופי

350px
הרופי או הרופיה הוא שם כולל הניתן למטבעות הרשמיים של המדינות הודו, פקיסטן, סרי לנקה, בורמה (עד 1952), נפאל, אינדונזיה, מאוריציוס, האיים המלדיביים וסיישל. בכל המדינות אלה נקרא המטבע בשם "רופי" חוץ מבאינדונזיה שם הוא נקרא "רופּיה" ובאיים המלדיביים "רופייה".

להלן רשימת המטבעות הנקראים בשם זה:
* : רופי הודי (INR)
* : רופי מאוריצי (MUR)
* : רופי נפאלי (NPR)
* : רופי פקיסטני (PKR)
* : רופי סיישלי (SCR)
* : רופי סרי לנקי (LKR)
* : רוּפייה מלדיבית (MVR)
* : רוּפּיה אינדונזית (IDR)

==קישורים חיצוניים==

* 

קטגוריה:מטבעות אסיה
קטגוריה:מטבעות